大道歌
作者：張繼先
朝代：宋

paragraphs: 道不遠，在身中，物則皆空性不空。
性若不空和氣住，氣歸元海壽無窮。
欲得身中神不出，莫向靈臺留一物。
物在身中神不清，耗散精神損筋骨。
神馭氣，氣留形，不須雜術自長生。
術則易知道難悟，既然悟得不專行。
所以千人萬人學，畢竟終無一二成。
神若出，便收來，神返身中氣自回。
如此朝朝還暮暮，自然赤子産真胎。